Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja u ġestjoni finanzjarja tajba (applikazzjoni FEG/2013/006 PL/Fiat Auto Poland S.A. mill-Polonja) /* COM/2014/0699 final */





MEMORANDUM TA’ SPJEGAZZJONI L-Artikolu 12 tar-Regolament tal-Kunsill (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020[1] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (FEG) fi ħdan il-limitu annwali ta' EUR 150 miljun (prezzijiet tal-2011), minbarra l-intestaturi rilevanti tal-qafas finanzjarju. Ir-regoli applikabbli għall-kontribuzzjonijiet mill-FEG għall-applikazzjonijiet ippreżentati sal-31 ta' Diċembru 2013 huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2]. Fid-29 ta' Lulju 2013, il-Polonja ppreżentat l-applikazzjoni FEG/2013/006 PL/Fiat Auto Poland għal kontribuzzjoni finanzjarja mill-FEG, wara s-sensji f'Fiat Auto Poland u f'21 mill-fornituri tagħha fil-Polonja. Wara l-valutazzjoni tagħha ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006 li l-kundizzjonijiet għal kontribuzzjoni finanzjarja taħt dan ir-Regolament ġew issodisfati. SOMMARJU TAL-APPLIKAZZJONI U ANALIŻI Dejta ewlenija: || Nru ta’ referenza tal-FEG || FEG/2013/006 Stat Membru || Il-Polonja Artikolu 2 || (a) Intrapriża ewlenija || Fiat Auto Poland S.A. Fornituri u produtturi downstream || 21 Perjodu ta’ referenza || 21.1.2013 – 21.5.2013 Data tal-bidu tas-servizzi personalizzati || 21.1.2013 Data tal-applikazzjoni || 29.7.2013 Sensji qabel u wara l-perjodu ta’ referenza || 0 Sensji waqt il-perjodu ta' referenza || 1 079[3] Total ta’ sensji eliġibbli || 1 079 Ħaddiema li ngħataw sensja li mistennija jipparteċipaw fil-miżuri || 777 Nefqa għas-servizzi personalizzati (EUR) || 2 506 220 Nefqa għall-implimentazzjoni tal-FEG[4] (EUR) || 13 000 Nefqa għall-implimentazzjoni tal-FEG (%) || 0.52 Baġit totali (EUR) || 2 519 220 Kontribuzzjoni tal-FEG (50 %) (EUR) || 1 259 610 1. L-applikazzjoni ġiet ippreżentata lill-Kummissjoni fid-29 ta’ Lulju 2013 u kienet issupplimentata b'tagħrif addizzjonali sas-16 ta’ Ġunju 2014. 2. L-applikazzjoni tissodisfa l-kundizzjonijiet għall-użu tal-FEG kif stabbilit fl-Artikolu 2(a) tar-Regolament (KE) Nru 1927/2006, u ġiet ippreżentata fi żmien il-perjodu stipulat ta’ 10 ġimgħat imsemmi fl-Artikolu 5 ta’ dak ir-Regolament. Rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni 3. Sabiex tiġi stabbilita r-rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni, il-Polonja taqbel li l-industrija awtomobilistika Ewropea tilfet sehem mis-suq mill-2007[5]. Dik is-sena, il-produzzjoni Ewropea tal-karozzi tal-passiġġieri ammontat għal 32.2 % tal-produzzjoni globali, filwaqt li fl-2012 kienet tammonta għal 23.2 %[6]. L-applikant ikompli jżid li filwaqt li l-livelli ta' produzzjoni dinjija żdiedu b'5.3 % mill-2011 sal-2012, il-produzzjoni tal-UE-27 naqset b'7 % fl-istess perjodu[7]. Skont l-awtoritajiet Polakki, is-sitwazzjoni kienet saħansitra agħar fil-livell nazzjonali, fejn il-volum naqas b'kważi terz fl-2012 meta mqabbel mal-livelli tal-2011[8]. Evoluzzjoni tal-produzzjoni tal-karozzi tal-passiġġieri Sors: OICA 4. L-impatt tal-globalizzazzjoni ġie aggravat bl-effett tal-kriżi finanzjarja, li naqqas il-bejgħ tal-karozzi tal-passiġġieri fl-UE għal-livell l-aktar baxx minn mindu bdew jinżammu r-rekords. Filwaqt li d-domanda għal karozzi ġodda waqgħet bi 8.7 % fl-UE-27, il-bejgħ globali tal-karozzi rreġistra żieda ta' 5.1 % fl-2012. 5. L-applikant juri l-korrelazzjoni bejn il-produzzjoni tal-karozzi li qiegħda tonqos u l-livelli ta' impjiegi f'Fiat Auto Poland. L-impjant f'Tychy irrekluta 6 422 ħaddiem fl-2009 sabiex jipproduċi 606 000 karozza[9], filwaqt li fl-2012, il-produzzjoni ammontat għal 361 000 unità b'4 882 ħaddiem. Matul il-perjodu 2009-2013, filwaqt li l-produzzjoni naqset b'56 %, l-impjiegi naqsu biss b'46 %. F'Fiat Auto Poland, it-tnaqqis fl-impjiegi għalhekk kien inqas qawwi mit-tnaqqis fil-produzzjoni. Dan intlaħaq billi l-fabbrika operat bażi ta' żewġ xiftijiet minflok il-prattika regolari ta' tliet xiftijiet. L-awtoritajiet Pollakki jipprovdu wkoll dejta tal-Eurostat dwar is-sitwazzjoni tal-impjiegi fis-settur awtomobilistiku, fejn intwera tnaqqis kontinwu. L-impjiegi fl-industrija awtomobilistika fl-UE-27 fi tmiem l-2009 kienu 12 % inqas milli fil-bidu tal-2008. 6. Din ix-xejra ta' tnaqqis fis-sehem mis-suq tal-UE fil-karozzi tal-passiġġieri kif ukoll fil-bejgħ ta' karozzi tal-passiġġieri kienet ikkonfermata fir-rapport finali Cars 21[10], ippubblikat fis-6 ta' Ġunju 2012. Din ix-xejra hija mistennija li tibqa' għaddejja, bil-bejgħ globali mistenni jiżdied b'aktar minn 10 % fl-2020, meta mqabbel mal-2008, b'riżultat tal-motorizzazzjoni tas-swieq emerġenti. 7. S'issa, is-settur awtomobilistiku kien is-suġġett ta' 21 applikazzjoni għal FEG, li minnhom 12 huma bbażati fuq globalizzazzjoni relatata mal-kummerċ, filwaqt li d-9 l-oħra huma bbażati fuq il-kriterji tal-kriżi. Turija tal-għadd ta’ sensji u tal-konformità mal-kriterji tal-Artikolu 2(a) 8. Il-Polonja ssottomettiet din l-applikazzjoni skont il-kriterji ta' intervent tal-Artikolu 2(a) tar-Regolament (KE) Nru 1927/2006, li jeħtieġu tal-inqas 500 sensja fuq perjodu ta' erba' xhur f'intrapriża fi Stat Membru, inkluż ħaddiema li ngħataw sensja fil-fornituri u l-produtturi downstream tagħha. 9. L-applikant jispjega li Fiat Auto Poland bdiet tkeċċi l-ħaddiema minn Ġunju 2012 fil-fabbrika f'Tychy. Peress li dawn it-tkeċċijiet ma kinux ikkunsidrati bħala sensji kollettivi, l-intrapriża ma għandhiex l-obbligu li tinnotifikahom lill-uffiċċju tax-xogħol u dawn is-sensji mhumiex inklużi fl-applikazzjoni għall-FEG. Fiat Auto Poland infurmat lill-Awtoritajiet Pollakki li 1 450 ħaddiem kienu sejrin jitkeċċew fl-ewwel trimestru tal-2013. Dan kellu impatt qawwi fuq is-suq tax-xogħol reġjonali, b'mod partikolari l-impjiegi fis-77 fornitur ta' Fiat Auto Poland, li ntalbu jistmaw l-effett konsegwenzjali fuq l-attivitajiet tagħhom u l-konsegwenzi eventwali tat-tnaqqis fin-numru tal-impjegati. L-applikazzjoni tikkwota ċ-ċifra finali ta' 829 sensja f'Fiat Auto Polonja u 250 minn 21 fornitur u produttur downstream. Dawn is-sensji seħħew matul il-perjodu ta' referenza ta' erba' xhur bejn il-21 ta' Jannar 2013 u l-21 ta' Mejju 2013. L-Awtoritajiet Pollakki indikaw li l-informazzjoni fl-applikazzjoni għall-FEG hija bbażata fuq in-numru ta' persuni qiegħda rreġistrati fl-Uffiċċju tax-Xogħol u li, skont din id-dejta, jikkunsidraw it-829 sensja relatati ma' Fiat Auto Poland u l-250 sensja relatati mal-fornituri tagħha bħala eliġibbli għall-finijiet tal-applikazzjoni għall-FEG. L-approċċ tagħhom kien li fl-applikazzjoni għall-FEG jinkludu lill-ħaddiema li ngħataw sensja li rreġistraw fl-Uffiċċju tax-Xogħol u, għaldaqstant, in-numru ta' persuni inklużi fl-applikazzjoni huwa aktar baxx miċ-ċifra inizjali pprovduta minn Fiat Auto Poland u l-fornituri. 10. Is-sensji ġew ikkalkolati mid-data tat-terminazzjoni de facto tal-kuntratt ta' impjieg qabel l-iskadenza tiegħu, skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006. Spjegazzjoni tan-natura mhux prevista ta’ dawk is-sensji 11. L-Awtoritajiet Pollakki jargumentaw li d-deċiżjoni biex titwaqqaf il-produzzjoni tal-Panda Classic fl-Impjant Tychy ma kinitx mistennija, għalkemm il-manifattur tal-karozzi tal-passiġġieri fl-Impjant ta' Tychy kien soġġett għal xejra ta' tnaqqis fin-numru tal-impjegati mill-2009, meta l-impjant ipproduċa 606 000 vettura, li naqsu għal 300 000 fl-2012 u li naqsu għal inqas minn 250 000 fl-2013[11]. Fiat Auto Poland sofriet il-konsegwenzi tas-sehem mis-suq dejjem jonqos tal-industrija awtomobilistika u l-popolarità dejjem tiżdied tal-karozzi Asjatiċi. Dan il-livell dejjem jonqos tal-produzzjoni flimkien mal-kriżi awtomobilistika tal-UE kellhom impatt negattiv fuq l-impjiegi fl-Impjant ta' Tychy, li ilu jnaqqas il-persunal b'mod stabbli mill-2009. 12. Il-kumpanija għamlet ħilitha biex tadatta l-produzzjoni għad-domanda tas-suq u ottimizzat in-numri ta' ħaddiema sabiex tibqa' kompetittiva u ttejjeb il-possibbiltajiet li tintgħażel bħala l-manifattur ta' mudelli tal-karozzi ġodda. Għal din ir-raġuni, l-aħbar li sejrin jitkeċċew 1 450 ħaddiem, kienet ta' sorpriża kbira għal dawk potenzjalment affettwati. Il-grupp iddeċieda li jittrasferixxi l-produzzjoni tal-Panda Classic lejn Campania fl-Italja minn Jannar 2013[12]. Minbarra din id-deċiżjoni, il-grupp kien diġà assenja l-manifattura tal-ġenerazzjoni l-ġdida tal-mudell Panda tiegħu lil dan is-sit sabiex jiġġenera l-impjiegi fil-pajjiż ta' oriġini. Dan naqqas ix-xiftijiet fl-Impjant ta' Tychy u wassal għad-deċiżjoni li jitkeċċa ħafna mill-persunal. Eurofound[13]irrapporta x-xejra ta' rilokalizzazzjoni ta' xi wħud mill-kumpaniji li ttrasferixxew l-impjiegi lura lejn il-pajjiżi ta' oriġini fl-2013. 13. Fl-20 ta' Diċembru 2012, Fiat Auto Poland laħqet ftehim mat-trejdjunjins li permezz tiegħu jistabbilixxu l-kriterji li sejrin jintużaw biex jintgħażlu l-ħaddiema li għandhom jingħataw sensja u qablet fuq inċentivi li sejrin jingħataw lill-ħaddiema li qablu li jitilqu mid-ditta b'mod volontarju. 14. Is-sitwazzjoni f'Fiat Auto Poland ma kinitx mistennija wkoll mill-fornituri li ma setgħux jippreparaw lilhom infushom għal dan it-tnaqqis fl-attività. It-tnaqqis fl-impjiegi segwa wkoll fost il-fornituri hekk kif kien meħtieġ. 15. Minn 1 450 ħaddiem minn Fiat Auto Poland li ngħataw sensja matul il-perjodu ta' referenza, 829 irreġistraw fl-Uffiċċju tax-Xogħol u huma għalhekk inklużi fl-applikazzjoni għal FEG. Identifikazzjoni tal-intrapriżi li taw is-sensji u l-ħaddiema fil-mira tal-għajnuna 16. L-applikazzjoni hija relatata ma' 1 079 sensja, jiġifieri 829 ħaddiem li ngħataw sensja minn Fiat Auto Poland u 250 ħaddiema li ngħataw sensja mill-fornituri (ara t-tabella). Fornituri ta' Fiat Auto Poland u numru ta' sensji Elektropoli Galwanotechnika || 2 || Plastic Components and Modules Poland || 9 Delfo Polska S.A. || 89 || AURES Sp. z o.o. || 12 Fiat Powertrain Technologies Poland || 1 || Firma “OK” Maciej Bilnik || 2 Polmotors Sp. z o.o. || 1 || Sistema Poland Sp. z o.o. || 21 Ti Poland Sp. z o.o. || 1 || Ceva Logistics Poland Sp. z o.o. || 4 Cornaglia Poland Sp. z o.o. || 1 || DP Metal Processing Sp. z o.o. || 1 Fastek Filing Polska Sp. z o.o || 2 || Nexteer Automotive Poland Sp. z o.o. || 2 DELPHI Poland S.A. || 1 || Proma Poland Sp. z o.o. || 3 Johnson Controls Intl || 23 || TRW Braking Systems Polska Sp. z o.o. || 69 Adler Polska Sp. z o.o. Bielsko Biała || 1 || Valeo Autosystem Sp. z o.o. || 4 Boryszew S.A. Oddział Maflow w Tychach || 1 || || Fornituri totali: 21 || Total ta’ sensji: 250 || 17. It-tqassim tal-ħaddiema identifikati huwa kif ġej: Kategorija || Numru || Perċentwal Irġiel || 602 || 77,5 Nisa || 175 || 22,5 Ċittadini tal-UE || 777 || 100 Ċittadini mhux tal-UE || 0 || 0 bejn 15 u 24 sena || 19 || 2,4 bejn 25 u 54 sena || 613 || 78,9 bejn 55 u 64 sena || 145 || 18,7 'il fuq minn 64 sena || 0 || 0 18. Hemm 6 ħaddiema bi problemi tas-saħħa fit-tul jew b'diżabbiltajiet li sejrin jipparteċipaw fil-miżuri. 19. Fir-rigward tal-kategoriji ta’ xogħol, it-tqassim huwa kif ġej: Kategorija || Numru || Perċentwal Professjonisti || 4 || 0,5 Tekniċi u professjonisti assoċjati || 64 || 8,2 Ħaddiema ta' appoġġ klerikali || 10 || 1,3 Ħaddiema fl-artiġjanat u snajja' relatati || 213 || 27,4 Operaturi tal-Impjanti u tal-Magni u dawk li jimmuntaw || 477 || 61,4 Xogħlijiet elementari || 9 || 1,2 20. Skont l-Artikolu 7 tar-Regolament (KE) Nru 1927/2006, il-Polonja kkonfermat li applikat politika ta’ ugwaljanza bejn in-nisa u l-irġiel kif ukoll ta’ nondiskriminazzjoni, u li sejra tkompli tapplika, matul l-istadji differenti tal-implimentazzjoni tal-FEG u b'mod partikolari għall-aċċess tiegħu. Deskrizzjoni tat-territorju kkonċernat u tal-awtoritajiet u l-partijiet interessati tiegħu 21. It-territorju kkonċernat ikopri l-provinċja ta' Slaskian, li l-kapitali tagħha hija Katowice. Din tinsab imdawwra bil-provinċji Pollakki ta' Łódzkie lejn it-Tramuntana, Świętokrzyskie lejn il-Grigal, Małopolskie lejn il-Lvant, u Opolskie lejn il-Punent u mis-Slovakkja u r-Repubblika Ċeka fin-Nofsinhar. Slaskie għandha popolazzjoni totali ta' kważi 5 miljun ruħ, ikkonċentrata madwar il-bliet ta' Katowice, Częstochowa, Sosnowiec, Gliwice, Bytom, Zabrze u Bielsko-Biała. 22. Slaskie għandha tradizzjoni industrijali twila u rikka, li tinkludi setturi bħall-produzzjoni tal-elettriku jew il-produzzjoni awtomobolisitika, u hija rikka wkoll fil-minerali. 23. L-akbar numru ta' sensji seħħew fid-Distrett ta' Bieruń u Lędzin, inkluż il-belt ta' Tychy, id-Distrett ta' Bielsko, id-Distrett ta' Pszczyna, id-Distrett ta' Częstochowa, id-Distrett ta' Mikołów u b'mod partikolari l-bliet ta' Jaworzno, Sosnowiec u Mysłowice. 24. Il-gvern lokali ta' Tychy, flimkien mal-uffiċċji tal-impjiegi ta' Tychy, Mikołów, Częstochowa, Sosnowiec, Jaworzno, Mysłowice, Pszczyna, Bielsko-Biała u Katowice sejrin ikunu involuti fl-għoti ta' appoġġ lill-ħaddiema li ngħataw sensja. 25. Sa fejn huma kkonċernati partijiet interessati oħrajn, il-Kunsill Reġjonali tal-Impjiegi, il-kunsill konsultattiv fil-Provinċja ta' Marshall fi kwistjonijiet ta' impjieg, ikopri l-assoċjazzjonijiet tal-impjegaturi, il-komunità akkademika, it-trejdjunjins u l-NGOs. L-impatt mistenni tas-sensji fir-rigward tal-impjiegi lokali, reġjonali jew nazzjonali 26. Mill-2011, ir-rata ta' qgħad f'Slaskie żdiedet[14]. Minbarra dan, in-numru ta' ħaddiema affettwati mis-sensji kollettivi żdied: fl-2011, 4 895 ħaddiem kienu affettwati minn sensji kollettivi u din iċ-ċifra żdiedet għal 8 335 fl-2012. 27. F'Jannar 2013, is-Servizzi tax-Xogħol kienu infurmati li kienu sejrin jingħataw 3 805 sensja, li jinkludu 3 309 ħaddiema mis-settur privat u 496 ħaddiema mis-settur pubbliku. Il-figura li tikkorrispondi għas-settur privat tinkludi l-ħaddiema li ngħataw sensja ta' Fiat Auto Poland. 28. L-awtoritajiet Pollakki jenfasizzaw l-impatt negattiv tas-sensji ta' Fiat Auto Poland fiż-żona ta' Tychy, fejn l-eks ħaddiema ta' Fiat Auto Poland u l-fornituri jirrappreżentaw 1/10 tal-persuni qiegħda li jgħixu f'dik iż-żona. Pakkett ikkoordinat ta’ servizzi personalizzati li jridu jiġu ffinanzjati u t-tqassim tal-ispejjeż stmati tiegħu, inkluża l-kumplimentarjetà tiegħu mal-azzjonijiet iffinanzjati mill-Fondi Strutturali 29. Il-miżuri kollha li ġejjin jingħaqdu flimkien biex jiffurmaw pakkett ikkoordinat ta’ servizzi personalizzati li għandu l-għan li jintegra mill-ġdid lill-ħaddiema li ngħataw is-sensja fid-dinja tax-xogħol: – Taħriġ u spiża relatata mat-taħriġ: dawn jinkludu l-ispiża tat-taħriġ u spejjeż oħra li jistgħu jinqalgħu qabel jew wara l-parteċipazzjoni fit-taħriġ, bħal kontrolli mediċi jew psikoloġiċi, tariffi ta' reġistrazzjoni biex wieħed joqgħod għal eżamijiet li jwasslu għal ċertifikati, diplomi jew kwalifiki professjonali u liċenzji meħtieġa għal ċerti professjonijiet. – It-taħriġ intrapenditorjali: din l-azzjoni sejra tipprovdi lill-parteċipanti bil-ħiliet biex jibdew in-negozji tagħhom stess. Il-korsijiet ta' taħriġ sejrin ikopru kwistjonijiet bħas-suq ħieles, il-proċeduri u r-rekwiżiti għall-bidu ta' impjieg indipendenti, il-preparazzjoni ta' pjanijiet ta' negozju u l-kontabbiltà. – Boroż ta' studju għat-taħriġ: din il-miżura beħsiebha tipprovdi benefiċċju finanzjarju relatat mal-parteċipazzjoni tal-persuna qiegħda fit-taħriġ. – Boroż ta' studju għall-apprendistat: din il-miżura beħsiebha tipprovdi benefiċċju finanzjarju relatat mal-parteċipazzjoni tal-persuna qiegħda fl-apprendistat fuq il-post tax-xogħol. Matul dan il-perjodu, dawn sejrin jirċievu benefiċċju li jilħaq il-120 % tal-benefiċċju tal-qgħad. – Spejjeż tal-apprendistat: din il-miżura sejra tkopri l-kontrolli tas-saħħa, imġarrba mill-ħaddiema involuti fl-apprendistati. – Xogħlijiet ta' intervent: l-impjegaturi jingħataw il-possibbiltà li jimpjegaw persuni magħżula mis-servizzi lokali tal-qgħad. L-impriża tiġi rimborżata xi wħud mill-ispejjeż marbuta mal-paga tal-persuna, bħall-kontribuzzjonijiet tas-sigurtà soċjali. L-impjegatur potenzjali jilħaq ftehim mal-Uffiċċju tax-Xogħol. Il-miżura hija normalment immirata biex tgħin lill-persuni qiegħda li ilhom mingħajr impjieg, il-persuni qiegħda li għandhom 50 sena u aktar, il-persuni qiegħda bi kwalifiki baxxi, il-persuni qiegħda mingħajr esperjenza ta' xogħol, iż-żgħażagħ li għandhom sa 25 sena, l-ommijiet waħedhom, il-persuni b'diżabbiltà, il-klijenti tal-ħidma soċjali u l-persuni li kienu l-ħabs. Fil-kuntest ta' din l-applikazzjoni, il-Polonja tixtieq li tuża din il-miżura b'mod speċifiku għal ħaddiema li ngħataw sensja li għandhom aktar minn 50 sena. – L-għotjiet għal impjieg indipendenti: il-ħaddiema qiegħda tal-Fiat Auto Poland li jixtiequ jibdew in-negozju tagħhom stess sejrin jirċievu finanzjament sa EUR 4 995 biex jagħmlu dan. Dan sejjer ikopri xi wħud mill-ispejjeż biex jiftħu negozju, bħall-assistenza legali, il-konsultazzjoni u l-pariri għall-bidu ta' negozju. Il-parteċipanti ta' din il-miżura jissottomettu applikazzjoni għal għotja u wara li din tiġi approvata u jirċievu l-għotja, il-parteċipanti jistgħu jibdew l-impjieg indipendenti tagħhom. Il-parteċipanti sejrin jirreġistraw l-ispejjeż fi żmien xahrejn mill-aġġudikazzjoni tal-għotja. Jekk il-parteċipant jonqos milli jikkonforma mad-dispożizzjonijiet tal-kuntratt jew jekk l-impjieg indipendenti jibqa' għaddej għal inqas minn 12-il xahar, il-finanzjamenti għandhom jingħataw lura lill-Uffiċċju tax-xogħol. Tali finanzjamenti mogħtija lura mhux sejrin jitqiesu nefqa eliġibbli skont il-FEG u sejrin jiġu rimborżati lill-Kummissjoni Ewropea. – Inċentiv ta' impjieg: dan iħeġġeġ ir-reklutaġġ tal-ħaddiema Fiat Auto Poland minn impjegaturi ġodda. Sejjer jitħallas sussidju sa EUR 4 845 lill-impjegaturi li jimpjegaw eks ħaddiem ta' Fiat Auto Poland għal 24 xahar. Din l-iskema hija mmirata lejn impjegaturi mingħajr ebda diffikultà finanzjarja li kkonformaw mal-kontribuzzjonijiet tas-sigurtà soċjali tagħhom. L-Uffiċċju tax-Xogħol għandu rwol intermedjarju billi jressaq l-eks ħaddiema ta' Fiat Auto Poland li jistgħu jissodisfaw bl-aħjar mod il-bżonnijiet tal-impjegatur il-ġdid. F'każ li l-ħaddiem jitlaq għal impjieg aħjar matul l-ewwel 12-il xahar, huwa sejjer jiġi ssostitwit minn eks ħaddiem ieħor ta' Fiat Auto Poland. Jekk il-ħaddiem ma jiġix issostitwit u l-Uffiċċju tax-Xogħol jonqos milli jsib ħaddiem ieħor xieraq mill-grupp, il-FEG sejjer ikopri biss proporzjon tal-ispejjeż. 30. In-nefqa għall-implimentazzjoni tal-FEG, li hija inkluża fl-applikazzjoni skont l-Artikolu 3 tar-Regolament (KE) Nru 1927/2006, tkopri l-attivitajiet preparatorji, ta’ ġestjoni u ta’ kontroll kif ukoll l-informazzjoni u l-pubbliċità. 31. Is-servizzi personalizzati ppreżentati mill-awtoritajiet Pollakki huma miżuri attivi tas-suq tax-xogħol fi ħdan l-azzjonijiet eliġibbli ddefiniti fl-Artikolu 3 tar-Regolament (KE) Nru 1927/2006. L-awtoritajiet Pollakki jistmaw li l-ispejjeż totali jammontaw għal EUR 2 519 220, li minnhom in-nefqa għas-servizzi personalizzati kienet ta' EUR 2 506 220 u n-nefqa għall-implimentazzjoni tal-FEG kienet ta' EUR 13 000 (0.52 % tal-ammont totali). Il-kontribuzzjoni totali mitluba mill-FEG hija ta' EUR 1 259 610 (50 % tal-ispejjeż totali). Azzjonijiet || Stima tal-għadd ta' ħaddiema fil-mira || Stima tal-ispiża għal kull ħaddiem fil-mira (EUR) || Spejjeż totali (FEG u l-kofinanzjament nazzjonali) (EUR) Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) Taħriġ u spejjeż relatati mat-taħriġ (koszty szkoleń zawodowych) || 389 || 453 || 176 217 Taħriġ intraprenditorjali (szkolenia z zakresu przedsiębiorczości) || 110 || 217 || 23 870 Boroż ta' studju għat-taħriġ (stypendia szkoleniowe) || 389 || 261 || 101 529 Boroż ta' studju għall-apprendistati (stypendia stażowe) || 48 || 1 910 || 91 680 Spiża tal-apprendistati (koszty stażowe − koszty badań lekarskich −) || 18 || 13 || 234 Xogħlijiet ta' intervent (prace interwencyjne) || 120 || 1 381 || 165 720 Għotjiet għal impjieg indipendenti (środki na podjęcie działalności gospodarczej) || 189 || 4 995 || 944 055 Inċentivi ta' impjieg (dopłaty do zatrudnienia) || 207 || 4 845 || 1 002 915 Subtotal tas-servizzi personalizzati || || 2 506 220 Nefqa għall-implimentazzjoni tal-FEG (it-tielet paragrafu tal-Artikolu 3 tar-Regolament (KE) Nru 1927/2006) Attivitajiet preparatorji || || 2 000 Ġestjoni || || 3 000 Informazzjoni u reklamar || || 5 000 L-attivitajiet ta' kontroll || || 3 000 Subtotal tan-nefqa għall-implimentazzjoni tal-FEG || || 13 000 Total tal-ispejjeż stmat || || 2 519 220 Kontribuzzjoni tal-FEG (50 % tal-ispejjeż totali) || || 1 259 610 32. Il-Polonja tikkonferma li l-miżuri deskritti hawn fuq huma kumplimentari għall-azzjonijiet iffinanzjati mill-Fondi Strutturali. L-awtoritajiet Pollakki sejrin jistabbilixxu miżuri biex jevitaw finanzjament doppju. Kemm il-FSE kif ukoll il-FEG huma implimentati mill-uffiċċji distrettwali tal-impjiegi, u dawn l-entitajiet sejrin jagħmlu ħilithom biex jisseparaw l-azzjonijiet finanzjarjament. Biex jintlaħaq dan l-objettiv, l-uffiċċji tax-xogħol jiddependu fuq sistema ta' monitoraġġ biex jiżguraw it-trasparenza tal-flussi tal-flus. Din is-sistema kapaċi tissepara n-nefqa mġarrba li sussegwentement sejra tiġi ddebitata mill-kontijiet tal-FEG. Id-data/i meta nbdew jew meta huwa maħsub li jinbdew is-servizzi personalizzati għall-ħaddiema affettwati 33. Fit-21 ta’ Jannar 2013, il-Polonja bdiet is-servizzi personalizzati għall-ħaddiema affettwati inklużi fil-pakkett ikkoordinat propost lill-FEG għall-kofinanzjament. Din id-data għalhekk tirrappreżenta l-bidu tal-perjodu ta’ eliġibbiltà għal kwalunkwe għajnuna li tista’ tingħata mill-FEG. Il-proċeduri għall-konsultazzjoni mal-imsieħba soċjali 34. Ġiet organizzata laqgħa tal-Kunsill Reġjonali tal-Impjiegi ma' rappreżentant ta' Fiat Auto Poland. Matul il-laqgħa kienet proposta l-possibbiltà li ssir applikazzjoni għal finanzjament tal-FEG. Il-Kunsill Reġjonali tal-Impjiegi jagħti pariri fil-ġestjoni u fl-implimentazzjoni tal-Fond tax-Xogħol, li minnu jiġi kopert il-kofinanzjament nazzjonali. Għal din ir-raġuni, il-Kunsill Reġjonali tal-Impjiegi kien involut fit-tħejjija tal-applikazzjoni tal-FEG u r-rwol tiegħu kien kruċjali biex jiġi deċiż il-pakkett tal-attivitajiet tal-proġett. 35. Waqt l-implimentazzjoni, il-Kunsill Reġjonali tal-Impjiegi ma jintervjenix fil-miżuri, iżda jista' jressaq proposti dwar id-distribuzzjoni tal-Fond tax-Xogħol fir-reġjun. 36. L-awtoritajiet Pollakki kkonfermaw li kien hemm konformità mar-rekwiżiti stabbiliti fil-leġiżlazzjoni nazzjonali u tal-UE dwar sensji kollettivi. Tagħrif dwar azzjonijiet li huma obbligatorji skont il-liġi nazzjonali jew il-ftehimiet kollettivi 37. Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Pollakki fl-applikazzjoni tagħhom: · ikkonfermaw li l-kontribuzzjoni finanzjarja mill-FEG ma tiħux post il-miżuri li huma r-responsabbiltà tal-kumpaniji skont il-liġi nazzjonali jew ftehimiet kollettivi; · taw prova li l-azzjonijiet jipprovdu sostenn lil ħaddiema individwali u ma għandhomx jintużaw għar-ristrutturar ta' kumpaniji jew setturi; · ikkonfermaw li l-azzjonijiet eliġibbli msemmija hawn fuq ma jirċevux għajnuna minn strumenti finanzjarji oħrajn tal-UE. Sistemi ta’ ġestjoni u kontroll 38. Il-Polonja nnotifikat lill-Kummissjoni li l-kontribuzzjoni finanzjarja sejra tiġi ġestita u kkontrollata mill-istess korpi tal-Fond Soċjali Ewropew. L-Awtorità Maniġerjali, responsabbli għall-implimentazzjoni tal-FEG, sejra tkun il-Ministeru tal-Infrastruttura u l-Iżvilupp, u b'mod speċifiku d-Dipartiment għall-Fond Soċjali Ewropew. L-Awtorità Maniġerjali sejra tittrasferixxi xi wħud mill-kompiti lill-Korp Intermedjarju, l-Uffiċċju Provinċjali tal-Impjiegi f'Katowice. 39. L-Awtorità tal-Ħlas sejra tkun id-Dipartiment tal-Awtorità tal-Ħlas tal-Ministeru tal-Finanzi. 40. L-Awtorità taċ-Ċertifikazzjoni sejra tiġi stabbilita fid-Dipartiment taċ-Ċertifikazzjoni u Deżinjazzjoni fil-Ministeru tal-Infrastruttura u l-Iżvilupp, f'dipartimenti differenti mill-Awtorità Maniġerjali. 41. Id-Dipartiment għall-FSE u d-Dipartiment taċ-Ċertifikazzjoni u Deżinjazzjoni huma ssorveljati minn żewġ membri indipendenti tal-maniġment tal-Ministeru. Il-kontribuzzjoni tal-FEG sejra tiġi kkreditata fuq kont separat tal-Ministeru tal-Finanzi li sejjer jittrasferixxi l-fondi fil-kont tal-introjtu tal-baġit tal-Istat. Il-kofinanzjament biex jiġu implimentati l-attivitajiet sejjer jiġi minn riżorsi nazzjonali, inkluż il-Fond tax-Xogħol. 42. L-uffiċċji Distrettwali tal-Impjiegi sejrin iżommu reġistru tal-infiq separat. Meta l-implimentazzjoni tiġi fi tmiemha, l-uffiċċji Distrettwali tal-Impjiegi sejrin jissottomettu talba għall-ħlas lill-Uffiċċju Provinċjali tal-Impjiegi, li sejjer japprova u jissottometti t-talba għall-ħlas lill-Awtorità Maniġerjali. L-Awtorità Maniġerjali sejra tissottometti ċ-ċertifikat u d-dikjarazzjoni li tiġġustifika n-nefqa lill-Kummissjoni Ewropea. L-Awtorità Maniġerjali sejra twettaq spezzjonijiet biex tivverifika l-implimentazzjoni korretta tal-proċeduri mill-Korp Intermedjarju. Min-naħa tiegħu, il-Korp Intermedjarju sejjer jivverifika l-metodu ta' għoti ta' assistenza mill-Uffiċċji Distrettwali tal-Impjiegi. Skont is-sistemi ta' kontroll, mal-irċevuta ta' deċiżjoni dwar ir-rimborż skont il-FEG, sejjer jintlaħaq qbil dwar skeda għall-ispezzjonijiet. F'każ li kien hemm irregolaritajiet matul l-implimentazzjoni tal-azzjonijiet, awtorità tista' tiddeċiedi li tibda attivitajiet ta' verifika addizzjonali. Finanzjament 43. Abbażi tal-applikazzjoni mill-Polonja, il-kontribuzzjoni proposta mill-FEG għall-pakkett ikkoordinat tas-servizzi personalizzati (inkluż nefqa biex jiġi implimentat il-FEG) hija ta' EUR 1 259 610, li tirrappreżenta 50 % tal-ispiża totali. L-allokazzjoni proposta mill-Kummissjoni minn dan il-Fond hija bbażata fuq l-informazzjoni li ngħatat mill-Polonja. 44. L-Artikolu 12 tar-Regolament tal-Kunsill (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020[15] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (FEG) fi ħdan il-limitu annwali ta' EUR 150 miljun (prezzijiet tal-2011), minbarra l-intestaturi rilevanti tal-qafas finanzjarju. 45. Meta wieħed iqis l-ammont massimu possibbli ta' kontribuzzjoni finanzjarja mill-FEG u l-kamp ta' applikazzjoni għar-riallokazzjoni tal-approprjazzjonijiet, il-Kummissjoni tipproponi li timmobilizza l-FEG għall-ammont totali tal-kontribuzzjoni mitluba (EUR 1 259 610), li tirrappreżenta 50 % tal-ispejjeż totali tal-miżuri. 46. Id-deċiżjoni proposta, li jiġi mmobilizzat il-FEG, sejra tittieħed b’mod konġunt mill-Parlament Ewropew u mill-Kunsill, kif stipulat fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba[16]. 47. B’mod separat, il-Kummissjoni tippreżenta b'mod separat talba ta’ trasferiment sabiex fil-baġit tal-2014 iddaħħal approprjazzjonijiet speċifiċi ta’ impenn, kif mitlub fil-punt 13 tal-Ftehim Interistituzzjonali tat-2 ta’ Diċembru 2013. Sors tal-approprjazzjonijiet ta’ pagament 48. L-approprjazzjonijiet allokati għall-intestatura baġitarja tal-FEG fil-baġit tal-2014 sejrin jintużaw biex ikopru l-ammont ta' EUR 1 259 610. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja u ġestjoni finanzjarja tajba (applikazzjoni FEG/2013/006 PL/Fiat Auto Poland S.A. mill-Polonja) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 dwar il-Fond Ewropew ta’ Aġġustament għall-Globalizzazzjoni[17], u b’mod partikolari l-Artikolu 12(3) tiegħu, Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006[18], u b’mod partikolari l-Artikolu 23, it-tieni subparagrafu tiegħu, Wara li kkunsidraw il-Ftehim Interistituzzjonali bejn il-Parlament Ewropew, il-Kunsill u l-Kummissjoni tat-2 ta' Diċembru 2013 dwar id-dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba[19], u b’mod partikolari l-punt 13 tiegħu, Wara li kkunsidraw il-proposta mill-Kummissjoni Ewropea[20], Billi: (1) Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li jkunu ngħataw is-sensja b’riżultat ta’ bidliet strutturali kbar fl-andament tal-kummerċ dinji minħabba l-globalizzazzjoni u biex jiġu megħjunin fir-riintegrazzjoni tagħhom fis-suq tax-xogħol. (2) L-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020[21] jippermetti l-mobilizzazzjoni tal-FEG fi ħdan il-limitu annwali ta' EUR 150 miljun, il-Polonja ssottomettiet applikazzjoni biex timmobilizza l-FEG, fir-rigward tas-sensji fl-intrapriża Fiat Auto Poland S.A. u 21 fornitur u produtturi downstream, fid-29 ta' Lulju 2013 u ssupplimentata b'informazzjoni addizzjonali sas-16 ta' Ġunju 2014. Din l-applikazzjoni hija konformi mar-rekwiżiti sabiex jiġu determinati l-kontribuzzjonijiet finanzjarji kif stipulat fl-Artikolu 10 tar-Regolament (KE) Nru 1927/2006. Għaldaqstant, il-Kummissjoni tipproponi li jiġi mmobilizzat l-ammont ta' EUR 1 259 610. (3) Għalhekk il-FEG għandu jiġi mmobilizzat sabiex jipprovdi kontribuzzjoni finanzjarja għall-applikazzjoni ppreżentata mill-Polonja, ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2014, il-Fond Ewropew ta' Aġġustament għall-Globalizzazzjoni (FEG) għandu jiġi mmobilizzat biex jipprovdi l-ammont ta' EUR 1 259 610 f'approprjazzjonijiet ta' impenn u ta' pagament. Artikolu 2 Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Magħmul fi Brussell, Għall-Parlament Ewropew Għall-Kunsill Il-President Il-President [1] ĠU L 347, 20.12.2013, p. 884. [2] ĠU L 406, 30.12.2006, p. 1. [3] Numru ta' ħaddiema li ngħataw sensja li rreġistraw fl-Uffiċċju tax-Xogħol [4] Skont it-tielet paragrafu tal-Artikolu 3 tar-Regolament (KE) Nru 1927/2006. [5] http://www.acea.be/images/uploads/files/POCKET_GUIDE_13.pdf [6] http://www.acea.be/uploads/publications/POCKET_GUIDE_13.pdf [7] http://www.oica.net/wp-content/uploads/2013/03/cars-production-2012.pdf [8] http://www.oica.net/wp-content/uploads//cars-2012-2.pdf [9] http://www.eurofound.europa.eu/eiro/2010/05/articles/pl1005019i.htm [10] http://ec.europa.eu/enterprise/sectors/automotive/files/cars-21-final-report-2012_en.pdf [11] Il-Polonja pproduċiet 539 671 karozza fl-2012 u 475 000 fl-2013 (-12.0 %), http://www.oica.net/wp-content/uploads//cars-2013.pdf. L-UE-27, fl-2012 ipproduċiet 14,631,710 u 14,616,202 karozza tal-passiġġieri fl-2013, jiġifieri -0.1 %. [12] http://www.eurofound.europa.eu/emcc/erm/factsheets/23033/Fiat%20Auto%20Poland?template=searchfactsheets [13] http://www.eurofound.europa.eu/pubdocs/2013/80/en/1/EF1380EN.pdf [14] Fl-2011, ir-rata ta' qgħad kienet tammonta għal 10,2 %, fl-2012 kienet 11,1 % u fl-2013 kienet 11,2 % skont iċ-ċifri fuq: http://katowice.stat.gov.pl/en/publications/folder/slaskie-in-numbers-2014,1,4.html [15] ĠU L 347, 20.12.2013, p. 884. [16] ĠU C 373, 20.12.2013, p. 1. [17] ĠU L 406, 30.12.2006, p. 1. [18] ĠU L 347, 20.12.2013, p. 855. [19] ĠU C 373, 20.12.2013, p. 1. [20] ĠU C […], […], p. […]. [21] ĠU L 347, 20.12.2013, p. 884.